पिटर जे. कार्थक

पिटर जे. कार्थक (सन् १९४३ - ) पत्रकार तथा लेखक हुन्। अङ्ग्रेजी साहित्यमा कलम चलाउने नेपाली साहित्यकारमध्येका पिटरको कर्मथलो भारत हो।

जीवनी
पिटरको जन्म सन् १९४३ डिसेम्बर १२मा भारतको असम राज्य शिलोङमा भएको हो। एम्.ए. सम्म शिक्षा हासिल गरेका उनी निजी व्यवसायमा संलग्न रहे।

पिटरले पहिलोपटक सन् १९६२ तिर संगठित रूपमा हिलियन नामक ब्यान्ड निर्माण गरेका थिए। त्यसपछि दार्जीलिङमा पश्चिमी संगीतको नयाँ प्रभाव देखापरेको थियो। त्यसपछि खुलेका विभिन्न ब्यान्ड र सांगीतिक गतिविधि समेटेर केही उत्साही युवाले इन ट्युन विद दार्जिलिङ (वि.सं. २०६३) नामक डकुमेन्ट्री निर्माण गरेका छन्।

पिटरले केही समय 'द काठमाडौँ पोष्ट' (दैनिक) दैनिकमा पनि काम गरे।

कृतिहरू
उनको पहिलो रचना सन् १९७१ तिर रूपरेखामा 'एकोप्यालिप्सः राँके भुतहरू' शीर्षकको कविता प्रकाशित भएको थियो। उनका कृतिहरूः
 पिटरका कथाहरू (कथासङ्ग्रह, वि.सं. २०५२) 
 प्रत्येक ठाउँ प्रत्येक मान्छे (उपन्यास, वि.सं. २०३४) 
 मानस (अङ्ग्रेजी कवितासङ्ग्रह, सहलेखन)

पुरस्कार
 साझा पुरस्कार (वि.सं. २०३४, प्रत्येक ठाउँ प्रत्येक मान्छेका लागि)

सन्दर्भ सामग्रीहरू

बाहिरी लिङ्कहरू
 पिटर जे. कार्थक द्वारा लेखिएका पुस्तकहरू
 दार्जिलिङको रकपुस्ता
 कमजोर पहाडका लेखक

श्रेणी:नेपाली साहित्यकारहरू
श्रेणी:साझा पुरस्कार विजेताहरू